Едуард Мьорике
Изоставена мома

Превод от немски: Невена Стефанова, —

chitanka.info

Едва петли пропели,

едва звезди стопени,

аз ставам, огън паля

в огнището студено.

Какъв чудесен огън!

и как блестят искрите!

Да гледам в тях не мога

сърцето е разбито.

И ето пак се сещам:

в съня ми ти се мярна —

насън бях с теб на среща,

О, либе ле невярно!

И сълзи ме задавят —

как много ме обиди…

Навън се ден задава —

по-скоро да си иде!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.